Author: Pavol Ňuňuk
Company: ÚNMS SR

Príloha č. 5
k nariadeniu vlády č. .../2001 Z. z.
OVERENIE VÝROBKU
1.	Overenie výrobku je postup, podľa ktorého výrobca kontroluje a osvedčuje, že zariadenia podliehajúce ustanoveniam bodu 3 sú zhodné s typom opísaným v certifikáte podľa prílohy č. 3 bod 5 a spĺňajú príslušné požiadavky tohto nariadenia.
2.	Výrobca vykoná všetky opatrenia nevyhnutné na to, že výrobný postup zabezpečuje zhodu zariadenia s typom opísaným v certifikáte podľa prílohy č. 3 bod 5 s požiadavkami tohto nariadenia, ktoré naň platia. Výrobca umiestni na každom zariadení označenie CE podľa § 21 zákona alebo slovenskú značku zhody podľa § 17 ods. 3 zákona a vydá vyhlásenie o zhode.
3.	Autorizovaná osoba vykoná príslušné skúmanie a skúšky, aby skontrolovala zhodu zariadenia, ochranného systému alebo prístrojov s príslušnými požiadavkami tohto nariadenia skúmaním a skúškami každého výrobku podľa bodu 4. Výrobca uchováva kópie vyhlásení zhody počas 10 rokov od výroby posledného kusu výrobku.
4.	Overenie skúmaním a skúškou každého výrobku
4.1	Všetky zariadenia sa individuálne skúmajú a príslušným spôsobom skúšajú podľa požiadaviek v príslušných technických noriem podľa § 3 alebo sa vykonajú ekvivalentné skúšky zariadenia na overenie zhody s typom opísaným v certifikáte podľa prílohy č. 3 bod 5 a príslušnými požiadavkami tohto nariadenia.
4.2	Autorizovaná osoba umiestni alebo nechá umiestniť svoje identifikačné číslo na každý schválený kus zariadenia a vydá podľa vykonaných skúšok písomný certifikát zhody.
4.3	Výrobca na požiadanie dodá certifikát zhody vydaný autorizovanou osobou.